Gong Zizhen

Gong Zizhen (kinesisk: 龔自珍, Wade-Giles: Kung Tzu-chen; født 22. august 1792 i Renhe ved Hangzhou i Kina, død 26. september 1841 i Danyang i provinsen Jiangsu) var en dikter og filosof i Qing-dynastiets Kina.

Han hadde bakgrunn som mandarin i mange ledd, men mislyktes lenge i å bestå jinshi-eksamenen, den høyeste av gradene i den kinesiske embedsmannseksamen. Det var først i svært moden alder, i 1829, at han bestod. Men hans rangering var for lav til at han ble opptatt i selve Hanlinakademiet. Han virket i stedet som en lavere embedsmann, og trakk seg tilbake to år før sin død. Hans tankegods skulle vise seg å ha stor innflytelse på senere samfunnsreformatorer som for eksempel Kang Youwei (1858–1927).

 Referanser 

Kategori:Mandariner
Kategori:Kinesiske filosofer
Kategori:Kinesiske diktere
Kategori:Personer fra Hangzhou